**S22: Kieli- ja tekstitietoisuus**

**Kurssin sisältö uudessa ja vanhassa opetussuunnitelmassa**

Lukion opetussuunnitelma: moduuli S22

Tämä moduulin on toteutettu uuden lukion opetussuunnitelman pohjalta, joka löytyy tästä osiosta. Mikäli käyttäjä on toteuttanut kurssin aikaisemmin vanhan opetussuunnitelman pohjalta, on hänen syytä tutustua yksityiskohtaisesti tähän ja kahteen seuraavaan osioon, sillä eroavaisuudet vanhan S22-kurssin ja uuden S22-moduulin välillä ovat merkittäviä. Moduulia voi ja saa täydentää olemassa olevalla materiaalilla, mutta tällöin moduulin lyhyt kesto (1op) on syytä ottaa huomioon.

**Lukion opetussuunnitelma 2019:**

**S22 Kieli-ja tekstitietoisuus**

**Tavoitteet**

* + opiskelija kehittää kielitietoisuuttaan ja monilukutaitoaan
  + ymmärtää kielen merkityksen oppimiselle ja ajattelulle
  + oppii hyödyntämään erilaisia kielenkäyttötilanteita ja -ympäristöjä kielitaitonsa kehittämisessä sekä käyttämään koko kielivarantoaan oppimisessa
  + oppii arvioimaan omaa kielitaitoaan

**Keskeiset sisällöt**

* + suomen kielen ominaispiirteet
  + vertailu opiskelijan aiemmin oppimiin ja koulussa opiskeltaviin kieliin
  + Suomen kielellinen ja kulttuurinen moninaisuus
  + monikielisyys
  + kielellinen repertuaari
  + monilukutaidon käsite
  + erilaiset tekstit ja niissä vakiintuneet ilmaisukeinot, esimerkiksi kirjoitetun kielen rakenteet
  + eri kielimuodot: puhekielen ja yleiskielen sekä epävirallisen ja virallisen viestinnän erot, abstraktin ja konkreettisen kielenkäytön erot
  + opetuspuheen, muodollisen puheen ja luetun ymmärtämisessä tarvittavat strategiat

**Lukion opetussuunnitelma: moduulit S21, S22, S23**

Tämän moduulin suunnittelussa on otettu huomioon uuden opetussuunnitelman moduulien S21, S22 ja S23 sisällöt. Moduuli on suunniteltu moduulin S21 asioita syventäväksi (monilukutaito, tekstin hallinta, aineiston pohjalta kirjoittaminen), sekä osin moduulin S23 sisältöä alustavaksi (vuorovaikutus, erilaiset puhekulttuurit, ryhmässä viestintä). Moduulin sisältö on täten opettajasta ja oppilaitoksesta riippuen mahdollista yhdistää joko moduulin S21, S23 tai molempien suoritukseen.

**Moduulit S21, S22 ja S23**

Lops 2019

**Tekstien tulkinta ja kirjoittaminen (2 op)**

Tavoitteet  
  
Moduulin tavoitteena on, että opiskelija  
• osaa tuottaa, tulkita ja arvioida erilaisia, monimuotoisia tekstejä ja niiden rakenteita ja ilmaisutapoja  
• oppii havainnoimaan kielen rakenteiden ja ilmausten käyttöä erilaisissa teksteissä ja hyödyntämään sitä omassa kirjoittamisessaan  
• oppii käyttämään erilaisia tekstejä oman kirjoittamisen pohjana  
• syventää kirjoitusprosessin eri vaiheisiin liittyviä taitojaan.  
  
Keskeiset sisällöt  
• pitkien tekstien lukeminen, mahdollisesti myös muilla opiskelijan osaamilla kielillä: tekstin tavoitteen ja sisällön ymmärtäminen  
• keskeiset tekstilajit: kertovat, kuvaavat, ohjaavat, kantaa ottavat ja pohtivat tekstit sekä niiden yhdistelmät  
• luettavien tekstien ymmärtämisessä tarvittavat strategiat, abstraktin kielen taito, sana-, fraasi- ja käsitevaranto  
• kielen- ja tekstinhuoltoa  
• erilaisten tekstien tuottamisen prosessi yksin ja yhdessä sekä tekstien pohjalta kirjoittaminen, referointi ja kommentointi  
• kokonainen kaunokirjallinen teos tai tietokirja

**S22 Kieli- ja tekstitietoisuus (1 op)**

Tavoitteet   
  
Moduulin tavoitteena on, että opiskelija  
• kehittää kielitietoisuuttaan ja monilukutaitoaan  
• ymmärtää kielen merkityksen oppimiselle ja ajattelulle  
• oppii hyödyntämään erilaisia kielenkäyttötilanteita ja -ympäristöjä kielitaitonsa kehittämisessä sekä käyttämään koko kielivarantoaan oppimisessa  
• oppii arvioimaan omaa kielitaitoaan.  
  
Keskeiset sisällöt  
• suomen kielen ominaispiirteet, vertailu opiskelijan aiemmin oppimiin ja koulussa opiskeltaviin kieliin, Suomen kielellinen ja kulttuurinen moninaisuus, monikielisyys, kielellinen repertuaari, monilukutaidon käsite, erilaiset tekstit ja niissä vakiintuneet ilmaisukeinot, esimerkiksi kirjoitetun kielen rakenteet

• eri kielimuodot: puhekielen ja yleiskielen sekä epävirallisen ja virallisen viestinnän erot, abstraktin ja konkreettisen kielenkäytön erot

• opetuspuheen, muodollisen puheen ja luetun ymmärtämisessä tarvittavat strategiat

**S23 Vuorovaikutus 1 (1 op)**

Tavoitteet  
  
Moduulin tavoitteena on, että opiskelija  
• kehittää lukiokoulutuksen edellyttämiä viestintätaitojaan kuuntelijana, puhujana, lukijana ja kirjoittajana  
• lisää viestintärohkeuttaan ja syventää viestijäkuvaansa sekä käsitystään kielestä ja identiteetistä  
• oppii tarkastelemaan vuorovaikutusta ja vuorovaikutustaitoja erilaisten kontekstien, vuorovaikutussuhteiden ja puhekulttuurien näkökulmasta  
• oppii havainnoimaan ja ymmärtämään ryhmäviestinnän ilmiöitä.  
  
Keskeiset sisällöt  
• oman vuorovaikutusosaamisen reflektointi, viestintärohkeus sekä harjaantuminen kuuntelevaan, tavoitteelliseen ja monipuoliseen vuorovaikutukseen  
• kuullun ymmärtämisen ja keskusteluun osallistumisen strategiat ja institutionaalisen vuorovaikutuksen kielelliset keinot  
• tekstien kirjoittaminen osana suullisia vuorovaikutustilanteita: esimerkiksi yhteisten projektien suunnitelmat, muistiinpanot monimediaisista teksteistä  
• verbaalinen ja nonverbaalinen viestintä  
• ryhmäviestinnän ilmiöt, kuten roolit, jännitteet ja koheesio

### Lukion väistyvä opetussuunnitelma (LOPS 2015): Kurssi S22

Uusi moduuli S22 on vanhaa verrokkikurssia puolet pienempi, minkä takia tämän kurssin materiaaleissa ei ole esimerkiksi erillisiä kielioppiharjoituksia. Mikäli kurssia halutaan täydentää väistyvän opetussuunnitelman materiaaleilla tai vain vertailla muutoksia ja yhtymäkohtia, on tähän osioon lisätty vanhan kurssin tavoitteet ja keskeiset sisällöt.

**Kieli, kulttuuri ja identiteetti (S22)**

Opiskelijan käsitys suomen kielen rakenteesta, kielen vaihtelusta ja vuorovaikutuksesta monipuolistuu. Opiskelija saa yleiskuvan kielen ja kulttuurin merkityksestä yksilön identiteetille ja yhteiskunnalle.

*Tavoitteet*

Kurssin tavoitteena on, että opiskelija:

* + vahvistaa kielitaitoaan ja lisää kieli- ja tekstitietoisuuttaan
  + ymmärtää suomen kielen rakenteellisen luonteen sekä syventää tietojaan kirjakielen perusnormeista ja osaa soveltaa niitä omia tekstejä tuottaessaan
  + ymmärtää äidinkielen ja kielitaidon merkityksen ajattelun, vuorovaikutuksen ja identiteetin rakentamisen välineenä
  + ymmärtää suomen kielen aseman maailman kielten joukossa
  + vahvistaa käsitystään suomalaisuudesta
  + oppii arvioimaan omaa kielitaitoaan ja erityisesti puhe- ja vuorovaikutustaitojaan, kehittää tiedon- ja tieteenalojen kielten hallintaa sekä oppii laatimaan suunnitellun puhe-esityksen.

*Keskeiset sisällöt*

* + kielen, vuorovaikutuksen, kirjallisuuden, kulttuurin ja median merkitys
  + eri tekstilajien hallinnan syventäminen
  + lauseen rakenne (subjekti, predikaatti, objekti, kongruenssi) ja lausetyypit sekä erilaisten lauseiden tehtävät
  + suomen kielen vertailu omaan äidinkieleen ja muihin kieliin, Suomen kielellinen ja kulttuurinen moninaisuus, kielen ja kulttuurin yhteys, monikielisyys
  + suomen kielen ominaispiirteet, kielen vaihtelu ja kielen kuvallisuus
  + kielen rakenteiden vakiinnuttaminen ja kielenhuoltoa: muun muassa rektio, lauseiden ja kappaleiden sidosteisuus
  + aineiston pohjalta kirjoittaminen ja kirjoittaminen prosessina: ideointi, suunnittelu, aiheen rajaus ja näkökulman valinta, jäsentely, palautteen antaminen ja vastaanotta-minen, muokkaaminen, tyylin hionta, otsikointi ja viimeistely
  + kuullun ymmärtämisen ja oman viestimisen harjoittelua
  + informatiivisen puheenvuoron rakentaminen, kohdentaminen, havainnollinen esit-täminen ja arviointi sekä palautteen antamisen ja vastaanottamisen harjoittelua